**10. NAPIREND**

**E L Ő T E R J E S Z T É S**

**Köveskál Község Önkormányzata Képviselő-testületének**

**2025. szeptember 18-i nyilvános ülésére.**

**Tárgy: A kötelező felvételt biztosító általános iskolai körzethatárok előzetes véleményezése**

Előterjesztő: Györffy Szabolcs Zoltán, polgármester

Előkészítette: Nagy Éva, ügyintéző

Jogszabállyal nem ellentétes.

 előterjesztő dr. Szabó Tímea címzetes főjegyző

Tisztelt Képviselő-testülete!

A nemzeti köznevelésről szóló 2011. évi CXC. törvény (a továbbiakban: Nkt.) 50. § (8) bekezdése alapján **a területileg illetékes tankerületi központ** (jelen esetben a Balatonfüredi Tankerületi Központ, a továbbiakban: Tankerületi Központ) **feladata az iskolák felvételi körzetének meghatározása. A felvételi körzetek megállapításához be kell szerezni az érdekelt települési önkormányzatok véleményét.**

Az Nkt. 50. § (6) bekezdése szerint az általános iskola köteles felvenni, átvenni azt a tanköteles tanulót, aki életvitelszerűen az általános iskola körzetében lakik. Ha a településen több általános iskola működik, az egyes általános iskolai körzetet úgy kell meghatározni, hogy kialakíthatóvá váljon a hátrányos helyzetű gyermekek egyenletes aránya a nevelési-oktatási intézményekben. Ezen rendelkezéseket a tagintézmények esetében is alkalmazni kell. {Nkt. 50. § (11) bek.}

A nemzeti köznevelésről szóló törvény végrehajtásáról szóló 229/2012. (VIII. 28.) Korm. rendelet

a nemzeti köznevelésről szóló törvény végrehajtásáról

2020.09.01

2020.12.31

42

229/2012. (VIII. 28.) Korm. rendelet 29. § (1) bekezdése értelmében **a jegyző összesíti a települési önkormányzat illetékességi területén a hátrányos és a halmozottan hátrányos helyzetű gyermekek és tanulók számát**, és az így előálló statisztikai adatokat – **a körzethatárok megállapítása, felülvizsgálata érdekében – minden év október 31-ig az illetékes tankerületi központ számára továbbítja.**

A nevelési-oktatási intézmények működéséről és a köznevelési intézmények névhasználatáról szóló 20/2012. (VII. 31.) EMMI rendelet (a továbbiakban: EMMI rendelet) 24. § (1) bekezdése szerint az **illetékes tankerületi központ a felvételi körzetek megállapításához minden év október 15. napjáig beszerzi az illetékességi területén található települési önkormányzatok véleményét**, amely tartalmazza a település jegyzőjének nyilvántartásában szereplő, a településen lakóhellyel, ennek hiányában tartózkodási hellyel rendelkező hátrányos helyzetű általános iskolába járó gyermekek létszámát intézményi, tagintézményi bontásban.

A Tankerületi Központ megkezdte - a 2026/2027. tanévre vonatkozóan - az általános iskolák felvételi körzetének egyeztetését, mellyel összefüggésben - a TK/172/00959-5/2025. ügyszámú megkeresésében – kéri az Önkormányzat **előzetes véleményét** annak érdekében, hogy 2025. december 1-jéig tájékoztathassa a települési önkormányzatokat, az illetékességi területén működő általános iskolákat, valamint az Nkt. 50. § (10) bekezdése szerinti esetben a nemzetiségi önkormányzatot a kijelölt körzetek egyeztetett tervezetéről, melyet az EMMI rendelet 24. § (1a) bekezdése szerint 2026. február 15. napjáig véleményezhet a települési önkormányzat, a nemzetiségi önkormányzat – amennyiben releváns - az egyetértéséről hoz döntést.

Az előzetes véleményezéshez rendelkezésre áll a 2025/2026. tanérve vonatkozó, kötelező felvételt biztosító iskolák körzethatárainak bemutatása, mely jelen előterjesztés mellékletét képezi.

A települési önkormányzat véleményének tartalmaznia kell a település jegyzőjének nyilvántartásában szereplő, a településen lakóhellyel, ennek hiányában tartózkodási hellyel rendelkező hátrányos helyzetű általános iskolába járó gyermekek létszámát intézményi, tagintézményi bontásban.

Köveskál településen hátrányos helyzetű tanuló nem szerepel a jegyzői nyilvántartásban.

**Kérem a Tisztelt Képviselő-testületet az előterjesztés megvitatására és a határozati javaslat szerinti tartamú döntés meghozatalára.**

**Határozati javaslat:**

**A)**

**KÖVESKÁL KÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2025. (…) HATÁROZATA**

***A kötelező felvételt biztosító általános iskolai körzethatárok előzetes véleményezéséről***

Köveskál Község Önkormányzata Képviselő-testülete a nemzeti köznevelésről szóló 2011. évi CXC. törvény 50.§ (8) bekezdése, továbbá a nevelési-oktatási intézmények működéséről és a köznevelési intézmények névhasználatáról szóló 20/2012. (VII. 31.) EMMI rendelet 24. § (1a) bekezdése alapján Köveskál község közigazgatási területére, a 2026/2027-es tanévre vonatkozó – kötelező felvételt biztosító iskolai körzethatárok tervezete összeállítása érdekében az alábbi módosító javaslattal/ javaslatokkal él a Balatonfüredi Tankerületi Központ felé:

……………………………………………………

Határidő: 2025. október 15.

Felelős: Györffy Szabolcs Zoltán, polgármester

**B)**

**KÖVESKÁL KÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2025. (…) HATÁROZATA**

***A kötelező felvételt biztosító általános iskolai körzethatárok előzetes véleményezéséről***

Köveskál Község Önkormányzata Képviselő-testülete a nemzeti köznevelésről szóló 2011. évi CXC. törvény 50.§ (8) bekezdése, továbbá a nevelési-oktatási intézmények működéséről és a köznevelési intézmények névhasználatáról szóló 20/2012. (VII. 31.) EMMI rendelet 24. § (1a) bekezdése alapján Köveskál község közigazgatási területére a 2025/2026. tanévre megállapított kötelező felvételt biztosító iskolai körzethatárok módosítását a következő (2026/2027.) tanévre vonatkozóan nem tartja szükségesnek.

A Kővágóörsi Közös Önkormányzati Hivatal Jegyzőjének nyilvántartásában Köveskál településen lakóhellyel, ennek hiányában tartózkodási hellyel rendelkező hátrányos helyzetű gyermekek létszáma - a 2025. szeptember 1. napi állapotot figyelembe véve - 0 fő.

A képviselő-testület felhatalmazza a polgármestert, hogy a kötelező felvételt biztosító általános iskolai körzethatárok előzetes véleményezésére vonatkozó jelen döntést, valamint a hátrányos helyzetű gyermekek létszámára vonatkozó adatszolgáltatást a Balatonfüredi Tankerületi Központ részére -2025. október 15. napjáig - továbbítsa.

Határidő: 2025. október 15.

Felelős: Györffy Szabolcs Zoltán, polgármester